རྣམ་པ་ཚང་མའི་སྐུ་ཁམས་བཟང་།དེ་རིང་སྐབས་དང་པོའི་འཛམ་གླིང་གཅེས་སྐྱོང་བགྲོ་གླེང་ཚོགས་འདུ་རུ་ཞུགས་ཐུབ་པར་རང་ངོས་ནས་དགའ་སྤྲོ་ཆེན་པོ་སྐྱེས་སོང་།རྒྱུ་མཚན་ཡང་།གཅིག་ནས་དེ་རིང་གི་བགྲོ་གླེང་ཁ་བྱང་དེ་ཚེ་སྲོག་གཅེས་སྐྱོང་དང་ཁོར་ཡུག་སྲུང་སྐྱོབ་འདི་གཉིས་རེད།གནད་དོན་འདི་གཉིས་ལ་ངས་ནམ་རྒྱུན་རྩིས་མཐོང་ཆེན་པོ་བྱེད་ཀྱིན་ཡོད་པས་ཡིན།གཉིས་ནས་དེ་རིང་འདིར་ཕེབས་པའི་དབུ་ཁྲིད་དང་སྐུ་མགྲོན།དགེ་ལས་པ་དང་ཁེ་ལས་པ་ཚང་མ་ཁ་ཞེ་གཉིས་མེད་ཀྱིས་དགེ་ལས་བསྒྲུབ་འདོད་པའི་རང་འདུན་པ་རྐྱང་རྐྱང་ཡིན་ཞིང་།ཉེ་འཁོར་གྱི་ཉམ་ཐག་པའི་རྒན་རྒོན་དང་དྭ་ཕྲུགནད་པ་དང་ལྡོམ་པོ་སོགས་ལ་རོགས་རམ་ཇི་ལྟར་བྱེད་རྒྱུར་ཐབས་བཀོད་དང་།འཆར་འགོད་བྱེད་པའི་གཞན་ཕན་གྱི་ལྷག་བསམ་ཅན་ཤ་སྟག་ཡིན་པས་སོ།།